stanford-oval/wikipedia huggingface dataset:
Norjan speciedaler
Tausta

Euroopassa taaleri oli yleinen rahayksiköstä käytetty nimi. Ensimmäiset hopeakolikot, jotka olivat myös speciedalerin esikuvana, lyötiin Tirolissa 1486. Yleisin esikuva taalereille oli kuitenkin Böömin Joachimsthalissa vuodesta 1519 painettu taaleri. Myös emämaa Tanskassa käytettiin taalereita ja kolikkolöydöt kertovat omaa kieltään eurooppalaisista valuutoista, eritoten itävaltalaisista, saksalaisista ja hollantilaisista taalereista, jotka olivat myös yleisesti käytettyjä maksuvälineitä Tanska-Norjassa.
Vuonna 1544 species-riikintaaleri tuli Tanska-Norjan kolikkojärjestelmän perustaksi. Ensimmäinen norjalainen taaleri lyötiin Gimsøyn luostarissa Skienin lähistöllä 1546. Norjalainen speciedaler sisälsi varsin tasaisesti hopeaa aina riksbankdalerin tuotannon aloittamiseen saakka vuonna 1813.
Ensimmäiset speciedalerit olivat 30 gramman painoisia hopeakolikoita, joisen hopeapitoisuus oli 87,5 %. Myöhemmin painettiin myös speciedaler-seteleitä.
Arvot ja kuvat

Kaiken kaikkiaan oli olemassa 4, 3, 2, 1, ½, ¼ ja ⅛ arvoisia speciedaler-kolikoita. Niitä lyötiin seuraavien Tanskan ja Ruotsin kuninkaiden aikaan: Kristian III, Kristian IV, Fredrik III, Kristian V, Fredrik IV, Fredrik V, Kristian VII, Kaarle XIV Juhana, Oskar I, Kaarle XV ja Oskar II.
Specidalerin käyttö loppui, kun Ruotsi, Norja ja Tanska siirtyivät käyttämään kruunuja ja äyrejä Skandinavian rahaliiton solmimisen jälkeen 1873.
Pavilion Kuala Lumpur

| Pavilion |
| --- | --- |
 Kauppakeskus sisältä
Sijainti:  Kuala Lumpur
Avattu:  syyskuu 2007
Liikkeiden määrä:  450
Kerrospinta-ala:  130 000 m²
Kerrosten määrä:  8
Pavilion on kauppakeskus Malesian pääkaupungissa Kuala Lumpurissa, Bukit Bintangin alueella. Kauppakeskus on avattu vuonna 2007.
Kauppakeskuksen sisäänkäynti
Sävelsuora

Sävelsuora oli vuosina 1982–1987 Suomen ja Neuvostoliiton yhteistyönä televisioitujen ja radioitujen ”ystävyyskonserttien” sarja. Sen toteuttivat kerran vuodessa Neuvosto-Viron Eesti Televisioon ja Suomen Yle TV2, ja kussakin ohjelmassa kuultiin viihdemusiikkia kahdesta toistensa ystävyyskaupungista Suomessa ja Neuvostoliitossa. Suomessa Yle TV2:n lähetyksen lisäksi konsertti oli kuunneltavissa stereona Ylen rinnakkaisohjelmasta.
Ensimmäinen Sävelsuora lähetettiin sunnuntaina 4. huhtikuuta 1982 Tallinnan radiotalosta. Suomalaisartisteja ohjelmassa olivat Katri Helena, Kirka, kapellimestari Risto Hiltunen ja viulisti Kari Luukkonen. Neuvostotaiteilijoita edustivat laulajat Ivo Linna, Mare Väljataga ja Nikolai Gnatjukin sekä saksofonisti Lembit Saarsalu. Huhtikuussa 1983 Sävelsuora lähetettiin Leningradin ystävyyskaupungista Turusta, ja Suomea edustivat Anneli Saaristo, Riki Sorsa, Eini ja Jani Uhleniuksen UHO-trio. Vuonna 1984 Kotkan ystävyyskaupungin Tallinnan konserttitalossa järjestetyssä Sävelsuorassa olivat Suomesta mukana Irmeli Mäkelä, Tapani Kansa ja Cumulus-yhtye. Huhtikuussa 1985 konserttipaikkana oli Pärnun ystävyyskaupunki Vaasa, ja Suomea edustivat Ami Aspelund, Håkan Streng ja Harri Saksala. Seuraavana vuonna Sävelsuora tehtiin Viron Viljandissa, suomalaisartisteina Maarit, Sakari Kuosmanen ja Pekka Tegelman. Ilmajoki oli lähetyspaikkana 14. kesäkuuta 1987, suomalaisesiintyjinä Maarit, Tapani Perttu, Karelia-yhtye ja Seinäjoen Tyttökuoro.
Yle TV2:ssa konserttilähetysten tekijöitä olivat tuottajat Jarmo Porola ja Matti Rosvall, kapellimestari Risto Hiltunen sekä ohjaaja Jouko Konttinen. Suomalaisjuontajina nähtiin muun muassa Raija Pelli, Juhani Wiio ja Saara Karhu. Virolaiskapellimestarina oli useimmiten Paul Mägi.
Luettelo Sierra Leonen kansallismonumenteista

Tämä on luettelo Sierra Leonen kansallismonumenteista. Listaan on valittu 18 kohdetta, joista suurin osa valittiin jo Sierra Leonen siirtomaakaudella. Alle olevassa listauksessa on lueteltu 16 vielä olemassaolevaa kansallismonumentiksi valittua kohdetta. Kaksi Freetownissa ollutta kohdetta on sittemmin tuhoutunut.
| Kohde | Kuva | Sijainti | Valittu | Viite |
| --- | --- | --- | --- | --- |
| Bunce |  | Sierra Leone -joki | 1948 |  |
| Clevelandin hautakivi |  | Kagboron päällikkökunta, Moyamban piirikunta | 1950 |  |
| De Ruyterin kivi |  | Freetown | 1948 |  |
| Fort Thorntonin bastionit |  | Freetown | 1948 |  |
| Fourah Bay Collegen vanha päärakennus |  | Freetown | 1955 |  |
| Freetownin vanhat rajatykit |  | Freetown | 1953 |  |
| Heddlen talo |  | Freetown | 1948 |  |
| John Newtonin talo |  | Moyamban piirikunta | 1949 |  |
| Kapteeni Lendyn hauta |  | Fiaman päällikkökunta, Konon piirikunta | 1965 |  |
| King’s Yardin portti |  | Freetown | 1949 |  |
| Laukaisupaikka ja sen tykit vanhan sataman lähellä |  | Dublin, Banana Islands | 1956 |  |
| Masakpaidun maarakennukset |  | Nimiyaman päällikkökunta, Konon piirikunta | 1949 |  |
| St Charles’ Church ja King’s Yardin muuri |  | Regent | 1959 |  |
| St John’s Maroon Church, Freetown |  | Freetown | 1956 |  |
| Tower Hillin Martello-torni |  | Freetown | 1961 |  |
| Vanhan laiturin portaat ja vartiotalo |  | Freetown | 1953 |  |
Sipoo Bulldogs

| Sipoo Bulldogs> Seura |
| --- | --- |
Perustettu:  1983
Kotikenttä:  Söderkullan tekonurmi
Kaupunki:  Sipoo
Miesten sarjataso:  I-divisioona
Omistaja:  Bulldogs Sipoo ry
Mitalit
Sipoo Bulldogs (aik. Kerava Bulldogs) on Keski-Uudellamaalla toimiva amerikkalaisen jalkapallon seura. Seura on perustettu vuonna 1983 Keravalla, mutta se siirtyi Sipooseen vuonna 2000. Bulldogs pelaa kaudella 2025 toiseksi korkeimalla sarjatasolla Amerikkalaisen jalkapallon I-divisioonassa. Bulldogs pelasi pääsarja Vaahteraliigassa kaudella 1986.
Adrian Smiseth Sejersted

| Mitalit | Mitalit | Mitalit |  |
| --- | --- | --- | --- |
|  Adrian Smiseth Sejersted vuonna 2019. |  Adrian Smiseth Sejersted vuonna 2019. |  Adrian Smiseth Sejersted vuonna 2019. |  |
Maa:   Norja
Miesten alppihiihto
| MM-kilpailut  | MM-kilpailut  | MM-kilpailut  |  |
|  Pronssia | Saalbach 2025 | supersuurpujottelu |  |
Adrian Smiseth Sejersted (s. 16. heinäkuuta 1994) on norjalainen alppihiihtäjä ja MM-mitalisti, joka edustaa Stabæk IF -seuraa.
Euroopan nuorten olympiafestivaaleilla Liberecissä 2011 Sejersted saavutti pronssia pujottelussa. Nuorten MM-kilpailuissa Le Massifissa 2013 hän saavutti pronssia supersuurpujottelussa. Vuotta myöhemmin Jasnassa hän voitti kultaa syöksylaskussa ja hopeaa superalppiyhdistetyssä. Åren MM-kilpailuissa 2019 hän sijoittui supersuurpujottelussa kahdeksanneksi ja syöksylaskussa 14:nneksi. Pekingin olympialaisissa 2022 hän sijoittui supersuurpujottelussa neljänneksi ja syöksylaskussa 11:nneksi. Courchevelin / Méribelin MM-kilpailuissa 2023 hän oli supersuurpujottelussa seitsemäs. Saalbachin MM-kilpailuissa 2025 Sejersted saavutti pronssia supersuurpujottelussa ja sijoittui kuudenneksi syöksylaskussa.
Alppihiihdon maailmancupissa Sejersted kilpaili ensimmäisen kerran Lenzerheiden syöksylaskussa maaliskuussa 2014 yltäen heti pisteille oltuaan 14:s. Kymmenen parhaan joukkoon hän pääsi ensimmäisen kerran Santa Caterinan supersuurpujottelussa joulukuussa 2016 oltuaan yhdeksäs. Ensimmäisen palkintosijansa hän saavutti oltuaan toinen Val d’Isèren supersuurpujottelusa kaudella 2020–2021. Hän oli samalla kaudella kolmas Bormion supersuurpujottelussa.
Whole Foods Market

| Whole Foods Market |
| --- | --- |

ISIN:  US9668371068
Perustettu:  1980
Kotipaikka:  Austin, Texas
Toimiala:  elintarvikeliike
Henkilöstö:  91 000 (2015)
Emoyhtiö:  Amazon
Kotisivu:  www.wholefoodsmarket.co.uk
Infobox OKNimi-testi OK: 
Whole Foods Market on yhdysvaltalainen elintarvikekauppojen ketju, joka on erikoistunut luomuelintarvikkeisiin, ja valikoimiin kuuluu myös terveyttä edistäviä elintarvikkeita. Whole Foods Marketin tuotteet ovat kalliimpia kuin tavanomaisten elintarvikekauppojen tuotteet. Useita Whole Foodsin tuotteita ei saa tavanomaisista elintarvikekaupoista. Whole Foods Marketin pääkonttori sijaitsee Austinissa, Texasissa.
Kesäkuussa 2017 Amazon.com-verkkokauppa ilmoitti ostavansa Whole Foods Marketin 13,4 miljardilla Yhdysvaltain dollarilla.
Alkuvuodesta 2018 yrityksellä oli 479 myymälää ja 91 000 työntekijää.
Aiheesta muualla

Kuvia tai muita tiedostoja aiheesta Whole Foods Market Wikimedia Commonsissa
Knuut Eerikinpoika

| Knuut Eerikinpoika |
| --- | --- |
 
Ruotsin kuningas
Valtakausi:  1167–1195   (vastahallitsijana 1167–1169 Burislev)   (vastahallitsijana 1167–1173 Kol)
Edeltäjä:  Kaarle Sverkerinpoika
Seuraaja:  Sverker II Kaarlenpoika

Syntynyt:  1150
Kuollut:  8. huhtikuuta 1196
Puoliso:  Cecilia Juhanantytär
Lapset:  Jon   Knuut   Joar   Eerik X Knuutinpoika   Sigrid
Suku:  Eerik
Isä:  Eerik Pyhä
Äiti:  Kristiina Björnintytär
Uskonto:  roomalaiskatolinen
Knuut Eerikinpojan sinetti.
Knuut Eerikinpoika oli Ruotsin kuningas vuosina 1167–1195.
Knuut joutui maanpakoon isänsä Eerik Pyhän kuoltua vuonna 1160. Hän palasi vuonna 1167 ja kaappasi Göötanmaan ja Upplannin kuninkuuden kuningas Kaarlelta. Seuraavat kuusi vuotta hän taisteli Itä-Göötanmaan vallasta Sverker vanhemman poikien kanssa, ja vasta vuonna 1173 Knuut saattoi kutsua itseään koko Ruotsin kuninkaaksi. Hänen valtakaudellaan kuninkaanvalta ja valtiolliset olot Ruotsissa vakiintuivat. Knuutilla oli neljä poikaa, joista Jon, Knut ja Joar saivat surmansa Älgaråsin taistelussa vuonna 1205, mutta neljäs, Eerik Knuutinpoika, nousi Ruotsin kuninkaaksi 1208.
Knuut oli ensimmäinen Ruotsin kuningas, jonka kirjoittamia kirjeitä on tallella Valtionarkistossa.
Aiheesta muualla

Kuvia tai muita tiedostoja aiheesta Knuut Eerikinpoika Wikimedia Commonsissa
| 0 | 1 | 2 |
| --- | --- | --- |
| Edeltäjä: Kaarle Sverkerinpoika | Ruotsin kuningas   | Seuraaja: Sverker Kaarlenpoika |
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Ruotsi 
Henkilöt:  Kansallisbiografia
Jewel Changi

Vesiputous Jewel Changin keskellä.
Jewel Changi on Singaporessa, Changin kansainvälisellä lentoasemalla sijaitseva kauppakeskus ja matkakohde.
Rakennus on 37,08 metriä korkea, 200 m pitkä ja 150 m leveä. Sitä peittää toroidin muotoinen lasikatto, jonka alla on viisi kerrosta tilaa maan päällä ja toiset viisi maan alla. Kerrosalaa on yhteensä 135 700 m2, josta vähittäiskaupalle on omistettu 90 000 m2, sisäpuutarhalle ja muille nähtävyyksille 21 100 m2, lentokentän toiminnoille 19 400 m2 ja 130:n huoneen hotellille 5 200 m2.
Jewel Changin nähtävyyksiin kuuluvat mm. IMAX-elokuvateatteri, 1 400 puuta sisältävä metsä ja 280 kauppaa tai ravintolaa.
Jewel Changin rakentaminen maksoi 1,25 mrd Yhdysvaltain dollaria. Rakennuksen suunnitteli arkkitehti Moshe Safdie.
Junanrata lävistää Jewel Changin
Puutarha
Rakennuksen keskellä, lentokentän Skytrain-junanradan vuoksi hieman keskipisteestä sivussa, sijaitsee 40 metriä korkea, täyden kehän muotoinen vesiputous. Se on maailman korkein sisätiloissa sijaitseva vesiputous. Vesi valuu rakennuksen katolta asti, maan tasossa sijaitsevan suppilon läpi, rakennuksen kellarissa sijaitsevaan läpinäkyvään akryylistä valmistettuun sylinteriin ja siitä vesisäiliöihin, joista se pumpataan jälleen ylös. Vesiputouksessa virtaa vettä parhaimmillaan 37 850 litraa minuutissa.
Aiheesta muualla

http://www.jewelchangiairport.com/ Verkkosivut
MB Trac

MB Trac 1300 Turbo
MB Trac on Daimler-Benz AG:n traktorimerkki, joka oli tuotannossa 1972–1991.
Historia

Ennen Daimlerin ja Benzin yhdistymistä vuonna 1926 olivat molemmat yhtiöt valmistaneet myös maataloustraktoreita. Mercedes-Benz aloitti vuonna 1928 maailman ensimmäisen sarjavalmisteisen diesel-traktorin, Mercedes-Benz OE:n valmistuksen, "Muli-Oe"ksi kutsuttua traktoria valmistettiin 150 kappaletta. Mercedes-Benz valmisti traktoreita 1930-luvulle saakka. 1950-luvulla Daimler-Benz osti työkoneita ja kuorma-autoja valmistavan Unimogin. Vuonna 1972 Daimler-Benz esitteli Unimogin tekniikkaan pohjautuvan maataloustraktorin, MB Tracin, jota oltiin kehitelty vuodesta 1968 lähtien. Vuonna 1991 MB Trac myytiin saksalaiselle Werner GmbH:lle, joka jatkoi traktorituotantoa nimellä WF Trac.lähde?
MB Trac -traktoreita valmistettiin noin 41 000 kappaletta, joista noin 30 000 on edelleen käytössä.milloin?lähde?
MB Trac -mallit

MB Trac 65/70
MB Trac 700
MB Trac 800
MB Trac 900
MB Trac 1000
MB Trac 1100
MB Trac 1300
MB Trac 1400
MB Trac 1500
MB Trac 1600
MB Trac 1100
MB Trac 1800
Aiheesta muualla

Kuvia tai muita tiedostoja aiheesta MB Trac Wikimedia Commonsissa
Toivosen talo

| Toivosen talo |
| --- | --- |
 Toivosen talo 1950-luvulla.
Osoite:  Hämeenpuisto 12
Sijainti:  Amuri, Tampere
Koordinaatit:  61°30′01″N, 23°45′02″E
Rakennustyyppi:  asuinrakennus
Valmistumisvuosi:  1887
Purkuvuosi:  1954
Suunnittelija:  F. L. Calonius
Rakennuttaja:  E. Toivonen
Tyylisuunta:  uusrenessanssi
Kerrosluku:  2
 
Lisää rakennusartikkeleitaArkkitehtuurin teemasivulla
Toivosen talo (tunnettu myös nimellä Melkkaan talo) oli arkkitehti F. L Caloniuksen suunnittelema kaksikerroksinen kivitalo, joka sijaitsi Tampereella osoitteessa Hämeenpuisto 12. Uusrenessanssityylisen talon rakennutti kirjakauppias E. Toivonen, ja se valmistui vuonna 1887.
Toivosen talo rakennettiin aikakaudella, jolloin kiviset kaupunkitalot olivat Tampereella vielä hyvin harvinaisia. Rakennuksen esikuvaksi on mainittu Caloniuksen suunnittelema Selinin talo. Kirjakauppias Toivonen velkaantui kalliin rakennushankkeensa vuoksi niin, että hän oli vähällä joutua luopumaan koko talosta. Lopulta hän sai kuitenkin raha-asiansa järjestykseen pankinjohtaja Nils Idmanin tarjoaman lainan turvin.
Rakennuksen omisti myöhemmin Vihtori Melkas. Hänen jälkeensä vuonna 1899 talo siirtyi Finlaysonin omistukseen. Yhtiö sai 1940-luvulla itselleen kaikki kyseisen korttelin tontit, ja vuosina 1949–1955 paikalle rakennettiin tehtaan työntekijöitä varten Erik Bryggmanin suunnittelema Amurinlinna. Toivosen talon purkaminen alkoi keväällä 1954. Sen tilalle nousi Amurinlinnan maamerkki, ”Impilinnaksi” kutsuttu 14-kerroksinen tornitalo, joka oli valmistuessaan Suomen korkein asuinrakennus.
Emätinkouristus

Naisen lantionpohjan lihakset.
Emätinkouristus tai vaginismi on tahdosta riippumaton emättimen lihaskouristus, joka vaikeuttaa haluttua emättimeen työntymistä (penetraatiota) ja johon voi liittyä paniikkioireita.
Emätinkouristuksen syitä voivat olla mm. kielteiset psykoseksuaaliset ja lääketieteelliset kokemukset (ml. lapsuuden väkivalta); tunteet, kuten pelko, inho, häpeä, viha ja ahdistuneisuus; seksuaalisuuden kieltäminen ja välttämiskäyttäytyminen; lantionpohjan jännitys; ja kielteiset moraalikäsitykset, asenteet ja arvot (esim. vanhoillinen uskonnollisuus). Tilaan liittyy usein myös muu ahdistuneisuushäiriö tai masennus. Kouristus voi aiheuttaa yhdyntäkipua ja lisää kielteisiä kokemuksia ja tunteita eli vaikeutua kehämäisesti ilman hoitoa.
Anamneesi ja tilanteen sallima gynekologinen status riittävät yleensä vaginismin vahvistamiseksi. Poissuljettavia emätinkouristusta mahdollisesti muistuttavia tiloja ovat esim. alueen tulehdukset, endometrioosi, arvet, kireä immenkalvo, emättimen ahtauma, emättimen aplasia ja sukuelinten silvonta.
Hoito perustuu seksuaalineuvontaan ja -terapiaan, psykoterapiaan (ml. traumaterapia) ja fysioterapiaan. Tärkeintä on turvallisuuden ja kehon hyväksynnän tunteen vahvistaminen ja asteittainen penetraatiolle altistaminen (sormin tai laajennuspuikoilla, yksin tai turvallisen ja hyväksyvän kumppanin tukemana). Esimerkiksi oman genitaalialueen tutkiminen peilin avulla voi lisätä alueen ymmärrystä ja hyväksyntää. Myös mindfulness voi olla hyödyllistä hoidon lisänä.
Ikkuna (salainen toiminta)

Ikkuna salaisen toiminnan muotona on järjestely, jonka avulla ylitetään valtakunnanraja, rintamalinja tai läpäistään muu vartioitu maastonkohta luvattomasti ja ulkopuolisten huomaamatta.
Suomalaisen aktivismin ja jääkäriliikkeen kannalta tärkeä etappitoiminta vuosina 1915–1918 perustui osaltaan ikkunoihin ja niitä hoitaviin avustajiin, vaikka termiä ei käytetä esimerkiksi Kuninkaallinen Preussin Jääkäripataljoona 27 -teoksen seuraavassa etapin toiminnan kuvauksessa: ”[Torniossa] Heickellin miehet hoitivat heidät rajan yli joko kaupungissa tai sen lähiympäristössä”.  Toiminnan salaisen ja improvisoidun luonteen vuoksi terminologia ei ole vakiintunutta eikä systemaattisesti arvioitua.
Ikkunoiden kautta kuljetettiin ihmisten ohella materiaalia. Seuraavassa on kyse kommunistien toiminnasta Suomen länsirajalla vuodesta 1919 lähtien: ”Luulajasta käsin oli varsin helppo järjestää kiellettyä propagandakirjallisuutta ja salaisia agenttejakin Suomeen. Usein käytettiin Seittenkaria ja muitakin lähisaaria hyväksi tai ylitettiin paikkakuntalaisten hyvin tuntema Tornionjoki”.
Ikkunat saattoivat palvella useita tahoja, kun maastollisesti sopivia rajanylityspaikkoja oli vähän: ”Rajan ylittäminen molempiin suuntiin oli Kannaksella niin säännösteltyä, että käytössä oli 1920-luvun puolivälissä kaksi ns. ikkunaa, joiden kautta rajan saattoivat ylittää verraten turvallisesti venäläisten emigranttijärjestöjen, Suomen sotilastiedustelun, englantilaisten, neuvostoliittolaisten ja suomalaisten kommunistien salaiset asiamiehet.”
Siestar- eli Rajajoki 1920-luvulla
Ikkuna saattoi koitua myös ansaksi. Brittien SIS:n tehtävissä Neuvostoliitossa liikkunut Sidney Reilly joutui operaatio Trustin pettämäksi vuonna 1925 ylitettyään Suomen ja Neuvostoliiton rajan Terijoella toimineesta ikkunasta. Suomalaisten tieten ikkunaa käyttivät sekä britit että venäläiset monarkistit. Sitä hoitanut ja antikommunistia esittänyt Toivo Vähä oli kuitenkin GPU:n agentti ja lähettäessään Reillyn eteenpäin kertoi asiasta myös GPU:lle, joka sopivan hetken tullen pidätti Reillyn.
Suomalaiseen sotilastiedusteluun ja sotia edeltäneeseen vakoiluun liittyi sopivien maastonkohtien käyttö ikkunoina rajanylitykseen. Osasto Vehniäisen toiminta-alueella käytössä oli Nuijamaalla sijainnut ns. Myrän ikkuna. Myrän kylän kohdalla Suomen ja Neuvostoliiton/Venäjän rajan mutkassa Suomen alue kaartuu läheistä Nuijamaan rajanylityspaikkaa huomattavasti idemmäs. Tätä paikkaa käytettiin rajan ylittämiseen välirauhan aikana useita kertoja. Mikko Porvali on arvellut, että rajalla saattoi olla käytettävissä paikallisia avustajia Neuvostoliiton rajavartiojoukoissa tai siviiliväestössä.
Laajassa merkityksessä ikkunalla voidaan tarkoittaa jopa kokonaista valtiota: Etsivä keskuspoliisi piti vuodesta 1919 lähtien (Saksan hävittyä I maailmansodassa) yhteyttä Ison-Britannian tiedusteluelimiin ja salli näiden lähettää vakoilijoita Neuvosto-Venäjälle Suomen kautta. Aihepiiriä tutkinut Matti Lackman on Suojelupoliisin historiikissa käyttänyt järjestelystä ikkuna-nimitystä.
Santtu Karhu

Santtu Karhu (oikealla) vuonna 2011.
Santtu Karhu (oik. Aleksandr Medvedev, s. 1967 Belomorsk, Neuvostoliitto) on itäkarjalaisen rockyhtyeen Santtu Karhu & Talvisovat laulaja ja lauluntekijä. Petroskoissa asuva Karhu on toiminut eräänlaisena edelläkävijänä karjalan kielen ja karjalaisen perinteen vaalinnassa. Hän on tiettävästi ensimmäinen henkilö, joka on kirjoittanut kevyen musiikin lyriikkaa livvin eli aunuksenkarjalan kielellä. Karjalan kieltä taitavat pitävät Karhua taitavana sanankäyttäjänä, oikeana kielinerona.
Santtu Karhu on julkaissut myös yhden singlen ennen Talvisovat-yhtyettä. Lisäksi hän vierailee Tellus-yhtyeen demolla Pinnalla kappaleessa ”Suolainen sade”.
Single

Mustas kois / Lykyn peräh (1989)
Kirjat

Hyvästit Karjala, terveh Petroskoi!.  (Runot suomeksi ja karjalaksi)  Suomentanut Timoi Munne. Turku:  Savukeidas, 2012.  ISBN 978-952-268-047-1
Kääntäjänä:
Pentti Saarikoski: Kuikan peldo (Kuikan pelto karjalaksi). Karjalan Kielen Seura ry, 2013.  ISBN 978-952-5790-34-4
Aapeli Hautanen

Abel Evert (Aapeli Eevertti) Hautanen (9. syyskuuta 1899 Jalasjärvi, Suomen suuriruhtinaskunta – 23. marraskuuta 1984 Jalasjärvi, Suomi) oli suomalainen mestaripelimanni, 1- ja 2-rivisen harmonikan soittaja, pienviljelijä ja suutari. Hänen soittotyyliään on pidetty eteläpohjalaisen vähärivisten harmonikkojen soiton esikuvana.
Kansanpelimanni

Hautanen sai 10-vuotiaana huuliharpun ja ensimmäisen harmonikkansa 14-vuotiaana. Jo nuoruusvuosina hän soitti 1- ja 2-rivistä harmonikkaa tansseissa ja häissä. Hautanen lopetti soittamisen 1920-luvulla monirivisten harmonikkojen vallatessa alaa kolmeksikymmeneksi vuodeksi.
1950-luvulla Hautanen aloitti soittamisen uudelleen ja hänen vanhahtava ja laaja ohjelmistonsa tyylikkääksi kuvatun soittotavan myötä herättivät runsaasti kiinnostusta. Hänen soittotyyliään on tallennettu ja tutkittu 1960-luvulta lähtien ja se on ollut esikuvana monille vähärivisten harmonikkojen soittajille, kuten Teppo Välimäelle. Hänen soittotyylinsä mainitaan jopa yleisesti ottaen eteläpohjalaisen vähärivisoiton esikuvana.
Palkinnot

valtakunnallinen pelimannimestaruus vuosina 1955, 1958 ja 1972
mestaripelimannin arvonimi Kaustisen kansanmusiikkijuhlilla 1973
taiteilijaeläke 1976
Hautanen kommentoi saavutuksiaan itse muun muassa seuraavasti 73-vuotiaana:
Haastattelija: "No mites, te ootte siis mestaripelimanni, miten tällasen tittelin saa?"

Hautanen: "No ku ottaa tällaasen huonon haitarin ja menee Helsinkiin ja pelaa siel."

Haastattelija: "Niin yksinkertastako se…?"

Hautanen: "Joo joo.  Sitte annetaan ensipalkinto."
Levytyksiä

Pelimanni (1979, uudelleenjulkaistu: Kansanmusiikki-instituutti, KICD-6, 1997)
Aiheesta muualla

Aapeli Hautasen esitystuotanto Suomen äänitearkistossa (1901–1999)
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Suomi (KANTO)
You Need to Calm Down

| ”You Need to Calm Down” Taylor Swift |
| --- | --- | --- |

Singlen tiedot
 Albumilta: Lover
 Studio : Golden Age (Los Angeles, Kalifornia)   Golden Age West (Auckland, Uusi-Seelanti)
 Julkaistu: 14. kesäkuuta 2019
 Formaatti: digitaalinen lataus, suoratoisto
 Tekijä(t): Taylor Swift, Joel Little
 Tuottaja(t): Swift, Little
 Tyylilaji: elektropop, synthpop
 Kesto: 02.51
 Levy-yhtiö: Republic Records
Listasijoitukset
  2.    5.    radiosoitto 86.
Taylor Swiftin muut singlet
| ”Me!” 2019 | ”You Need to Calm Down” 2019 | ”Lover” 2019 |
You Need to Calm Down on yhdysvaltalaisen laulaja-lauluntekijä Taylor Swiftin kappale vuodelta 2019. Sen ovat säveltäneet ja tuottaneet Swift ja Joel Little.”You Need to Calm Down” julkaistiin 14. kesäkuuta 2019 toisena singlenä Swiftin studioalbumilta Lover.
”You Need to Calm Down” on popkappale. Kappale kertoo vihapuheesta ja seksuaalivähemmistöjen kokemasta syrjinnästä. Swift ottaa kantaa homofobiaa vastaan. Hän käsittelee lisäksi itse saamiaan vihaviestejä.
Kappaleelle julkaistiin musiikkivideo, jossa esiintyy Swiftin lisäksi muita tunnettuja henkilöitä kuten Katy Perry, Jesse Tyler Ferguson, Hayley Kiyoko ja RuPaul. Suurin osa esiintyjistä on seksuaalivähemmistöjen edustajia. Kappaleen tavoin video ottaa kantaa homofobiaan.
Kappale ja video saivat ristiriitaisen vastaanoton. Kappaleen mukaansatempaavaa sävelmää ja vähemmistöjä tukevaa sanomaa kehuttiin. Toisaalta Swiftiä kritisoitiin siitä, että hän käsitteli julkisuuden henkilöiden vihaviestejä ja homofobiaa samassa laulussa. Videon sanottiin kuvaavan sekä seksuaalivähemmistöjä että heidän vastustajiaan stereotyyppisesti.
Kappale menestyi kuitenkin hyvin kaupallisesti. Yhdysvalloissa se pääsi Billboard Hot 100 -listan sijalle 2. Se nousi listaykköseksi Skotlannissa ja viiden parhaan joukkoon Britannian, Australian, Irlannin, Kanadan ja Uuden-Seelannin singlelistoilla. Suomessa kappale esiintyi radiosoittolistalla.
”You Need to Calm Down” oli ehdolla parhaan popsooloesityksen Grammy-palkinnon voittajaksi. Musiikkivideo palkittiin vuoden videona ja hyvän viestin sisätävänä videona MTV Video Music Awards -gaalassa.
Kappaleen julkaisu lisäsi lahjoituksia seksuaali- ja sukupuolivähemmistöjä tukevalle GLAAD-järjestölle. Sen musiikkivideo ja mainoskampanja toivat näkyvyyttä ja tukea Equality Act -lakialoitteelle, jonka tarkoitus oli kieltää syrjintä seksuaalisen suuntautumiseen, sukupuolen perusteella. Swift aloitti internetadressin, jolla hän vetosi Yhdysvaltain senaattiiin aloitteen hyväksymiseksi. Adressi sai kahdessa kuukaudessa 500 000 allekirjoitusta. Kappaleesta on sittemmin tullut suosittu Pride-laulu.